ร้านโจ๊กที่ได้ชื่อว่าทำให้รถติดสายล่างบ่อย ๆ ผมว่าร้านนี้ต้องมีดี เมื่อถึงเวลาประจวบเหมาะเลยขอไปลองสักครั้ง

เมนูจะมีให้เลือกทานโจ๊กหรือทานมาม่า แล้วมีน้ำซุปเห็ดกับน้ำต้มยำให้เลือก จากนั้นก็เลือกเครื่องกับผักที่ใส่ ก็เป็นอะไรที่แปลกดีครับ customize อาหารเอาเองตามใจชอบ

มาม่าน้ำซุปเห็ด ใส่ลูกชิ้นต่าง ๆ ผมคิดว่าน้ำยังไม่ร้อนมากสักเท่าไรกับการทานมาม่า แต่รสชาติน้ำซุปเห็ดนี่ก็อร่อยดีครับ

โจ๊กต้มยำกุ้งแม่น้ำ ต้องบอกว่าผิดหวังจริง ๆ ที่ร้านโจ๊กแต่หลงลืมไปกับความแปลกใหม่จนลืมความอร่อยแก่นแท้ของโจ๊ก โจ๊กที่เสิรฟมา เป็นโจ๊กที่ไม่ร้อน เป็นก้อนเลย แล้วเอาน้ำร้อนใส่ตามลงไป พอเสิร์ฟมาถึง ก็แค่อุ่น ๆ กว่าอุณหภูมิห้องนิดหน่อย และผมว่าน้ำต้มยำไม่เข้ากับโจ๊กอย่างแรง ถ้าทานกับมาม่าคงพอไหว

ความคุ้มค่าต่อราคา 3.5/5
รสชาติ 2/5 
ความสะอาด 5/5
